Diari Oficial de la Generalitat Valenciana


Sumari del DOGV 5964, del 27-02-2009 (2009/2176)

ACORD de 30 d'octubre de 2008, de la Comissió Territorial d'Urbanisme, per la qual s'aprova definitivament la modificació puntual del Pla general d'Ondara. Expedient número PL-08/0110 Ondara.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2176


Data del document
:   30-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Ondara
    * pla d'urbanisme

ACORD de 30 d'octubre de 2008, de la Comissió Territorial d'Urbanisme, per la qual s'aprova definitivament la modificació puntual del Pla general d'Ondara. Expedient número PL-08/0110 Ondara. [2009/2176]  
La Comissió Territorial d'Urbanisme, en sessió celebrada el dia 30 d'octubre de 2008, va adoptar entre altres l'acord següent:  
«Exp. 82/08. Ondara. Modificació puntual del Pla general. (PL-08/0110)  
Vist l'expedient de referència i sobre la base dels següents antecedents i consideracions:  
Antecedents  
Primer. El projecte de modificació puntual va ser sotmés a informació pública durant un mes mitjançant Ple de l'Ajuntament del dia 29 de setembre de 2005, amb publicació de l'anunci en el Diari Oficial de la Generalitat Valenciana de 31 d'octubre de 2005, i en el diari Las Provincias de 27 d'octubre del mateix any. Després del pertinent període d'exposició pública en què es van presentar diverses al·legacions que consten resoltes en l'expedient administratiu municipal, va ser aprovat provisionalment pel Ple de l'Ajuntament en data 26 de setembre de 2006.  
Segon. La documentació està integrada per memòria informativa, memòria justificativa i plànols d'informació i d'ordenació.  
Tercer. L'illa objecte de la proposta de modificació puntual té una superfície total de 6.387,30 m², i en aquesta hi ha dos usos diferenciats:  
- Residencial illa densa, amb una superfície de 796,60 m² al nord de l'illa i 970,35 m² al sud d'aquesta.  
- Serveis i dotacions (plaça de bous municipal) que ocupa una superfície de 4.457,30 m² a la part central de la plaça, i dependències de la Policia Municipal que ocupa 163,05 m² al sud d'aquesta.  
L'objecte de la modificació és requalificar 121.05 m² dels residencials i passar-los a dotacional serveis, per a ampliar la dotació plaça de bous, i controlar així l'aspecte estètic de la mitgera que es crea en l'entorn de la plaça de bous que és un edifici protegit en el Pla general.  
La justificació de la proposta es fonamenta en la necessitat de realitzar una ampliació de la dotació plaça de bous per a poder modernitzar les instal·lacions existents, i al mateix temps es pretén evitar la creació d'una mitgera que distorsione la configuració actual de l'edificació protegida.  
En la documentació aportada consta que no es produeix cap increment d'aprofitament lucratiu privat i que la modificació no suposa augment de l'edificabilitat ni desafecció de sòl de destinació pública.  
No es redacta document normatiu específic per a la modificació, ja que a la superfície requalificada s'aplicaran les ordenances de la zona d'ordenació de serveis i dotacions tal com es defineix en l'article 10.7 de les ordenances del PGOU d'Ondara. Els usos admesos són els que es defineixen en l'article 9.16 com a serveis.  
Quart. Consta en l'expedient l'informe favorable emés en data 15 de setembre de 2008 pel Servei de Patrimoni Arquitectònic i Mediambiental de la Conselleria de Cultura i Esport.  
Consideracions tecnicojurídiques  
Primera. El procediment seguit per l'Ajuntament és conforme amb el que preveu l'article 38 per remissió de l'article 55 de la Llei reguladora de l'activitat urbanística.  
Segona. La documentació pot considerar-se completa a l'efecte del compliment de l'article 27 de la Llei reguladora de l'activitat urbanística.  
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, i no es considera procedent formular cap objecció fundada en cap de les comeses previstes en l'article 40 de la Llei reguladora de l'activitat urbanística.   
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.   
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
1r) Aprovar definitivament la modificació puntual del Pla general del municipi d'Ondara per a la requalificació de sòl a l'illa de la plaça de bous.  
2n) Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en no tenir el document normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà de la data de recepció de la notificació.  
Tot això sense perjudici que es puga exercir qualsevol altre recurs o acció que considere oportú.»  
Alacant, 30 d'octubre de 2008.-   
El director territorial de Medi Ambient, Aigua, Urbanisme i Habitatge: Ramón Rizo Aldeguer.